Author: [see doc]
Document comments: generated by HTML::FormatRTFWithImages (v?, using HTML::TreeBuilder v3.130, and HTML::Parser v3.55)

G33KOSKOP ‑ Arheologija digitalnog nasljeđa kroz prizmu "geek" kulture
Odnos informacijsko‑komunikacijskih tehnologija i kulture, shvaćene kao niz uglavnom društvenih, odnosno humanističkih simboličkih praksi, jedna je od najzanimljivijih tema među aktualnim teorijskim interpretacijama suvremenog svijeta. Ubrzani razvoj tehnologije prožima sve sfere suvremene kulture: od estetike, umjetnosti, preko specifičnih tema pozicija moći, raspolaganja (informacijskim/kulturnim) resursima, pitanja autorstva, originalnosti do integriteta djela i/ili autora.
Najčešća interpretacija odnosa između tehnologije i kulture, pokušaj je procjene u kolikoj mjeri se nešto staro transformiralo u susretu s nečim novim (kao posljedicom tehnološkog razvoja). Vrlo rijetko je u fokusu interesa kultura koja nastaje u izravnoj inetrakciji s novim, u ovom slučaju s razvojem digitalnih komunikacijskih tehnologija. Još rjeđe su u fokusu ljudi čiji je životni stil oblikovan novim komunikacijsko‑digitalnim tehnologijama. Za takve ljude udomaćio se izraz ‑ gik (eng. geek), nastao u SAD u drugoj polovici 20. stoljeća.
[wiki:[DraftGrad2007  opširnije...]]
Program za studeni:
                                                  
Damir Muraja: Četiri i osam bita iliti kameno doba osobnih računala (predavanje) @ Nov7_19:00
Osobno svjedočenje čovjeka koji je u osnovnoj školi dobio šamar zbog
 upotrebe kalkulatora, slušao asistente elektrotehničkog fakulteta dok su
 tvrdili da ljudi nikada neće željeti osobno računalo u svojoj kući, pisao
 računalne igre dok većina njegovih poznanika nije znala što su računala,
 radio na prvom hrvatskom informatičkom časopisu kojeg se više nitko ne sjeća
 i provodi život izrazito nezadovoljan sporim tempom razvoja računala i
 računalne opreme.

Damir Muraja, publicist, pisac i novinar, najtiražniji je domaći informatički autor i jedan od prvih koji je na našim prostorima pisao i objavljivao igre i članke o računalima i njihovoj primjeni. Nadareni je učitelj koji odlično piše i zanimljivo predaje. Možda je najvrjednija njegova sposobnost da složene stvari objasni jednostavno, tako da ih razumiju i osobe s malo ili nimalo predznanja.
Jedan je od malobrojnih koji je programirao u strojnom kodu (assembleru), a programira i u višim jezicima kao što su, primjerice, Visual Basic, HTML, CSS, JScript i drugi.
Već za vrijeme studija bavio se pisanjem računalnih igara, u početku za računalo ZX81, kasnije za ZX Spectrum. Program Kung Fu napisao je zajedno s autorom originalne zamisli, Duškom Dimitrijevićem, a program je objavljen 1984. ‑ u istoj godini u kojoj je diplomirao. Računalne igre, baš kao i osobna računala, bile su na samim svojim počecima i da bi bio zapažen svaki je novi program morao ponuditi nešto što do sada nitko nije uspio napraviti. Kung Fu je bila prva borilačka igra uopće, a program je zapažen i po programerskom umijeću autora: likovi su četiri puta veći (64 točkice tj. 1/3 onovremenog ekrana) od do tada najvećih viđenih.
Surađivao je u većini informatičkih časopisa koji su izlazili na prostoru bivše Jugoslavije. Između ostalih surađivao je i u časopisu ABC tehnike, a isti je izdavač od njega zatražio da napiše prvi priručnik o prvom domaćem računalu. Tako je nastala njegova prva knjiga "Orao, uvod u rad i programiranje". Već prva knjiga pokazala je da zna ono najteže ‑ složenu tematiku izložiti pregledno i jednostavnim jezikom koji može pratiti svaki čitatelj, bez obzira na predznanje.
Kao slobodni novinar pisao je za brojne redakcije. Spomenimo na prvom mjestu PC Chip u kojem je nekoliko godina uređivao dio namijenjen početnicima i manje iskusnim korisnicima, a tu su i Večernji list, Zaposlena, Fokus, InfoTrend. Od prije nekoliko godina član je Hrvatskog novinarskog društva.
Trenutno piše za Poslovni savjetnik i REZON.
Živi i radi u Velikoj Gorici.
 ‑‑‑‑
 metag33koskop družijanac @ Nov14_19:00
redoviti g33koskop o g33koskopu uz pizzu i čaj u napolitani nešto niže u preradovićevoj
 ‑‑‑‑
Moć noćnih mora (dokumentarni, BBC/UK, 2004.) @ Nov21_19:00
 Režija: Adam Curtis
Sudjeluju: Sayyid Qutb, John Calvert, Leo Strauss, Harvey Mansfield, Stanley Rosen, Azzam Tamimi, Gamal Abdel Nasser, Fouad Allam, Roxanne Euben, Lyndon Johnson, Irving Kristol, Paul Wolfowitz, William Kristol, Stephen Holmes
Trodijelni dokumentarac u produkciji BBC‑a o proizvodnji i širenju straha, te apokaliptičnim fantazijama koje koriste političari u svojim pokušajima vladanja i kontroliranja svijetom. To posebno dolazi do izražaja nakon 11. septembra u "ratu protiv terorizma". Podjednako dobro strahom se služe američki neokonzervativci kao i islamski fundamentalisti. Standardno štivo za svakog g33ka. Uz red čipsa, red uvida u kompleksnost zla danas.

Uradi sam? A je to! (moderirana diskusija, moderator: KlaudioStefancic ) @ Nov28_19:00
_Pod geslom 'uradi sam' (do it yourself) krije se jedna od najraširenijih popularnih kulturalnih praksi. U osnovi, kultura 'samorada' suprotna je kulturi konzumerizma, a povijesno je vezana za srednju klasu i njezino jačanje u zapadnom kapitalističkom društvu. Ipak. Kao i svaka druga oporbena kultura i 'uradi sam' kultura je apsorbirana potrošačkim društvom kasnog kapitalizma.
Upravo zbog toga, nije li vrijeme da u kontekstu globalizacije i postsocijalističketranzicije još jednom revidiramo njezine potencijale? Je li digitalna revolucija raspirila stare i utihnule vatre 'tehničkog odgoja'? Je li modernistički (socijalistički) koncept odgoja, u kojem je fizički rad, kroz nastavu tehničke kulture i kroz predmete u kojem su, na primjer, muškarci učili peći kolače (tzv. domaćinstvo), ponovno postao svojevrsni preduvjet znanja u najnovijim geek kulturama okupljenima oko kompjutorskog softwarea i hardwarea? Je li 'uradi sam' kultura danas samo jedan vid hiperpotrošnje ili je platforma za emancipaciju strasti, drugačiji oblik potrošnje, koji u sebi krije potencijal političkog obrata ili samo predivna fantazija u kojoj vječno zaigrani svijet oblikuje svoju svakodnevnicu?_
 fasdasdffasdfasd
                                                  
original  Nov 22 1:16pm